Shinji Kagawa

Shinji Kagawa (Bahasa Jepun: 香 川 真 司; lahir 17 Mac 1989) merupakan seorang pemain bola sepak profesional Jepun yang bermain sebagai pemain tengah untuk kelab Sepanyol, Real Zaragoza dan pasukan kebangsaan Jepun. Kagawa memulakan karier profesionalnya di tanah air bersama Cerezo Osaka sebelum menyertai Borussia Dortmund pada tahun 2010. Setelah dua tahun bersama Borussia Dortmund, Kagawa menandatangani kontrak bersama Manchester United dengan kontrak selama empat tahun. Dua tahun kemudian, beliau kembali ke Borussia Dortmund. Beliau dikenali dengan memiliki ciri-ciri "visi, teknik, pergerakan, hantaran bola dan kecerdasan". Kagawa juga menyimpan rekod untuk penampilan dan gol terbanyak sebagai pemain Jepun dalam pertandingan kelab UEFA.

Pada 29 November 2012, Kagawa dinamakan Pemain Antarabangsa Terbaik Tahunan Konfederasi Bola Sepak Asia.

Karier kelab

Real Zaragoza 
Pada 9 Ogos 2019, Kagawa melengkapkan perpindahan ke Real Zaragoza dari Segunda Division Sepanyol dengan menandatangani kontrak selama dua tahun. Pada 17 Ogos 2019, beliau memulakan penampilan pertamanya buat Real Zaragoza dengan kemenenangan 2-0 menentang Tenerife di La Romareda dalam pertandingan pembukaan Segunda División 2019-20. Lapan hari kemudian, beliau menjaringkan gol pertamanya ketika seri 1-1 menentang Ponferradina.

Karier antarabangsa 
Kagawa merupakan ahli skuad Pasukan bola sepak kebangsaan bawah-20 Jepun ketika Piala Dunia B-20 FIFA 2007 yang diadakan di Kanada.

Pada tahun 2008, beliau juga dipilih sebagai ahli skuad Jepun untuk Olimpik Musim Panas 2008.
Pada 24 Mei 2008, beliau membuat kemunculan antarabangsa senior sulungnya ketika perlawanan persahabatan Piala Kirin. Jepun menang perlawanan itu menentang Ivory Coast dengan keputusan 1–0. Beliau tidak dipilih oleh Takeshi Okada dalam skuad 23 akhir untuk Piala Dunia 2010 di Afrika Selatan. Pada bulan September 2010, beliau menjaringkan satu-satunya gol perlawanan ketika Jepun menang ke atas Paraguay di Yokohama. Kagawa mengambil masa lima bulan untuk pulih daripada kecederaan daripada Piala Asia. Beliau kembali ke perlawanan terakhir Dortmund sebagai gantian pada minit ke 87. Beliau dinamakan dalam skuad 23 pemain untuk Piala Konfederasi 2013 dan menjaringkan gol kedua untuk negaranya ketika perlawanan peringkat kumpulan menentang Itali yang berakhir dengan kekalahan 4–3.

Piala Asia 2011
Beliau dimasukkan dalam skuad Piala Asia 2011 oleh jurulatih, Alberto Zaccheroni. Ketika perlawanan suku akhir menentang Qatar, beliau menjaringkan dua gol. Perlawanan berakhir dengan Jepun menang 3–2. Ketika perlawanan separuh akhir menentang Korea Selatan , Kagawa patah tulang metatarsal dan terlepas perlawanan akhir dimana Jepun menewaskan Australia selepas masa tambahan.

Statistik karier

Kelab
Sehingga 13 September 2014.

Pasukan kebangsaan

Gol antarabangsa

Kejayaan

Kelab
Borussia Dortmund
Bundesliga: 2010–11, 2011–12
DFB-Pokal: 2011–12

Manchester United
Liga Perdana Inggeris: 2012–13
Perisai Komuniti FA: 2013

Jepun
Piala Asia: 2011

Individu
Penjaring Terbanyak Liga J. Divisyen 2: 2009
Psukan Terbaik Musim Bundesliga kicker: 2010–11, 2011–12
Pasukan Eropah Terbaik Musim European Sports Media: 2011–12
Pemain Bola Sepak Asia Antarabangsa Terbaik Tahunan: 2012

Nota

Rujukan

Pautan luar 
 
 
 
 
 
 Profil ESPN Soccernet

Kelahiran 1989
Orang hidup
Pemain bola sepak Jepun
Pemain tengah (bola sepak)
Pemain Liga J1
Pemain Liga J2
Pemain Bundesliga
Pemain Liga Perdana Inggeris
Pemain Cerezo Osaka
Pemain Borussia Dortmund
Pemain Manchester United F.C.
Pemain bola sepak di Sukan Olimpik Musim Panas 2008
Pemain Piala Asia AFC 2011
Pemain Piala Konfederasi FIFA 2013
Pemain Piala Dunia FIFA 2014
Pemain Piala Asia AFC 2015
Pemain Piala Dunia FIFA 2018